好多年前已經食過榮記，極愛車仔麵的我當時簡直一試愛上，但好多年無食過了。直至今日咁啱經過，見到門口排隊者不到十人，於是就入去重拾久違的味道。果然無令我失望，湯底好香好濃，蘿蔔都係咁淋咁入味，豬紅滑到一個點，叫人欲罷不能，仲有魚蛋好彈牙無鯹味。因為趕時間費事諗就叫咗個大雜幼麵，有魚蛋、牛丸、豬紅、蘿蔔、牛肚、豬皮，而且仲加咗啲通菜（記得冬天好似係西洋菜，仲正！），好大碗好抵食，所有餸都好好味， 唯獨是個麵淋咗少少，但都影響唔到我食晒成碗麵既滿足感，我俾九十九分，嗰一分扣喺個麵底可以再硬身少少。